text: Kolding er en magnet
  24 oktober 2014 kl. 04.11
  Ny undersøgelse: På 25 år er indbyggertallet steget i de mellemstore provinsbyer. Kolding er topscorer.
  Det er ikke kun de store byer, der kan tiltrække en økonomisk og befolkningsmæssig vækst. De mellemstore byer kan også.
  Gennem de seneste 25 år har 14 af de 15 byer, der i 1989 havde mellem 20.000 og 45.000 indbyggere, haft fremgang i befolkningstallet. Det viser en opgørelse, som Ministeriet for By, Bolig og Landdistrikter står bag, fortæller Ritzau.
  Af opgørelsen fremgår det, at Kolding som topscorer er vokset med 13.440 indbyggere fra 44.581 i 1989 til 58.021 i 2014.
  Flere byer såsom Roskilde, Fredericia og Herning har oplevet en fremgang på omkring 10.000 indbyggere i perioden.
  Det er i de rene landdistrikter og landsbyer, hvor affolkningen først og fremmest finder sted.
  Fakta:
  Undersøgelsens tal om væksten i tre lokale mellemstore byer fra 1989(det første tal) til i dag:Kolding: 44.581- 58.021Sønderborg: 25.180 - 27.434Fredericia: 27.898 - 39.922
  
  